Landområdet rundt Marquette var kjent for franske misjonærer tidlig i det 17. århundre, og pelsjegere tidlig i det 19. århundre. Utbygging og utvikling av området begynte derimot ikke før 1844 da William Burn og Jacob Houghton (broren til geolog Douglass Houghton) oppdaget jernavsetninger nær Teal Lake vest for Marquette. I 1845 ble Jackson Mining Company etablert, det første organiserte gruvekompaniet i regionen.